CELEX: 62017CN0206
Language: sk
Date: 2017-04-21 00:00:00
Title: Vec C-206/17: Návrh na začatie prejudiciálneho konania, ktorý podal Bundesverwaltungsgericht (Nemecko) 21. apríla 2017 – Heinrich Denker/Gemeinde Thedinghausen

31.7.2017   
            
            
               SK
            
            
               Úradný vestník Európskej únie
            
            
               C 249/18
            
         Návrh na začatie prejudiciálneho konania, ktorý podal Bundesverwaltungsgericht (Nemecko) 21. apríla 2017 – Heinrich Denker/Gemeinde Thedinghausen
   (Vec C-206/17)
   (2017/C 249/27)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesverwaltungsgericht
   
      Účastníci konania pred vnútroštátnym súdom
   
   
      Navrhovateľ v konaní vo veci samej a v konaní o opravnom prostriedku „Revision“: Heinrich Denker
   
      Odporkyňa v konaní vo veci samej a v konaní o opravnom prostriedku „Revision“: Gemeinde Thedinghausen
   
      Ďalší účastník konania: Vertreter des Bundesinteresses beim Bundesverwaltungsgericht
   
      Prejudiciálna otázka
   
   Treba článok 11 smernice Európskeho parlamentu a Rady 2011/92/EÚ z 13. decembra 2011 o posudzovaní vplyvov určitých verejných a súkromných projektov na životné prostredie (1) (ďalej len „smernica 2011/92/EÚ“) vykladať v tom zmysle, že toto ustanovenie bráni vnútroštátnej úprave, ktorá porušenie práva pri účasti verejnosti v konaní o vypracovanie územného plánu vyhlási prostredníctvom nariadenia obce za porušenie, ktoré nemá vplyv na platnosť (tzv. unbeachtlich), keď námietky proti danému porušeniu neboli napriek náležitému poučeniu predložené obci v priebehu jedného roka od uverejnenia plánu a pre územný plán platia ustanovenia smernice 2011/92/EÚ o účasti verejnosti?
   
      (1)  Ú. v. EÚ L 26, 2012, s. 1.